CELEX: C2007/042/61
Language: hu
Date: 2007-02-24 00:00:00
Title: T-401/06. sz. ügy: 2006. december 28-án benyújtott kereset – Brosmann Footwear (HK) és társai kontra Tanács

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/34
            
         2006. december 28-án benyújtott kereset – Brosmann Footwear (HK) és társai kontra Tanács
   (T-401/06. sz. ügy)
   (2007/C 42/61)
   Az eljárás nyelve: angol
   Felek
   
      Felperesek: Brosmann Footwear (HK) Ltd (Kowloon, Hong Kong), Seasonable Footwear (Zhong Shan) Ltd (Banfu, Kína), Lung Pao Footwear (Guangzhou) Ltd (Guangzhou, Kína), Risen Footwear (HK) Co. Ltd (Kowloon, Hong Kong) (képviselők: L. Ruessmann, A Willems ügyvédek)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság semmisítse meg az 1472/2006/EK tanácsi rendeletet annyiban, amennyiben az dömpingellenes vámot vet ki a felperesek exportjaira;
            
         
               —
            
            
               kötelezze a Tanácsot a költségek viselésére.
            
         Jogalapok és fontosabb érvek
   A jelen keresettel a felperesek a vitatott rendelet megsemmisítését kérik annyiban, amennyiben az dömpingellenes vámot vet ki az Európai Unióba irányuló exportjaikra. A kereset a következő indokokon alapul:
   
               —
            
            
               A dömpingelt behozatallal szembeni védelemről szóló 384/96/EK tanácsi rendelet (a továbbiakban: az alaprendelet) 2. cikke (7) bekezdése b) pontjának és 9. cikke (5) bekezdésének, a GATT VI. cikkének, valamint a hátrányos megkülönböztetés tilalma, a nemo auditur és a bizalomvédelem elvének megsértése, tekintettel arra, hogy a közösségi intézmények nem vizsgáltak meg külön valamennyi piacgazdasági elbírálás (MET) és egyéni elbírálás (IT) iránti kérelmet;
            
         
               —
            
            
               az alaprendelet 18. és 20. cikkének megsértése, valamint a felperesek védelemhez való jogainak megsértése tekintettel arra, hogy a közösségi intézmények nem tájékoztatták a felpereseket a MET és IT kérelmek számára biztosított bánásmódról;
            
         
               —
            
            
               nyilvánvaló értékelési hiba, valamint az alaprendelet 5. cikke (4) bekezdésének megsértése a vizsgálat a közösségi termelők általi támogatottsága helyzetének értékelése tekintetében, az alaprendelet 1. cikke (4) bekezdésének megsértése a termékskála meghatározása tekintetében, az alaprendelet 17. cikkének és az EK 253. cikknek a megsértése a kármegállapítás tekintetében, az alaprendelet 3. cikke (2) bekezdésének megsértése a dömpingelt behozatal és a kár közötti okozati összefüggés értékelése tekintetében, és végezetül az alaprendelet 9. cikke (4) bekezdésének megsértése a kár elhárítása szintjének kiszámítása tekintetében.